b"\n_START_ARTICLE_\nXD-Picture Card\n_START_PARAGRAPH_\nxD-Picture card (xD - extreme Digital) je flash memorijska kartica koja se u najve\xc4\x87em broju slu\xc4\x8dajeva koristi u digitalnim fotoaparatima. Ovaj tip kartice su zajedno razvili tvrtke Olympus i Fujifilm i u njihovim ure\xc4\x91ajima se uglavnom i koristi xD kartica._NEWLINE_Prve xD kartice su bile raspolo\xc5\xbeive sa kapacitetima od 16 do 512 MB. Od velja\xc4\x8de 2005. na tr\xc5\xbei\xc5\xa1tu je novi - 'M' model xD kartica, sa teoretskim kapacitetom do 8GB, ali u ponudi samo s modelima do 2GB. Ovaj model je ne\xc5\xa1to sporijih performansi pri upisivanju podataka od osnovnog modela kartice._NEWLINE_Od studenoga 2005. postoji i 'H' model xD kartica, do 3 puta pove\xc4\x87anom brzinom rada i kapacitetom od 256MB do 2GB."